**Методология и критерии за подбор на операции по процедура BG16M1OP001-6.001 „Подкрепа на особено засегнати от увеличението на цените на енергията МСП чрез мярка прилагана от Фонд "Сигурност на електроенергийната система" (SAFE)**

|  |  |
| --- | --- |
| **1. Основни параметри** | |
| Управляващ орган | дирекция „Координация на програми и проекти”, Министерство на транспорта и съобщенията |
| Оперативна програма | Оперативна програма „Транспорт и транспортна инфраструктура“ 2014-2020 |
| Приоритетна ос | Подкрепа за МСП чрез инструмента SAFE |
| Инвестиционен приоритет | Инвестиционен приоритет 3 (d) към ТЦ 3: Предоставяне на подкрепа за капацитета на МСП за растеж в рамките на регионалните, националните и международните пазари и участие в процеса на иновации. |
| Наименование на процедурата/процедурите | Подкрепа на особено засегнати от увеличението на цените на енергията МСП чрез мярка прилагана от Фонд "Сигурност на електроенергийната система" (SAFE) |
| Цел | Осигуряване на оперативен капитал за смекчаване на последиците върху българските МСП, особено засегнати от увеличения на цените на енергията, причинено от военната агресия на Русия срещу Украйна |
| Обосновка | Руската военна агресия срещу Украйна, наложените санкции и предприетите ответни мерки доведоха до безпрецедентно високи цени на газа и електроенергията, значително над високите равнища, наблюдавани в периода преди агресията. В контекста на спешната намеса на Съюза за справяне с високите цени на енергията в резултат от агресивната война на Русия срещу Украйна, с приемането на Регламент (ЕС) 2023/435 на Европейския парламент и на Съвета от 27 февруари 2023 година се даде възможност на страните членки да предприемат целенасочени извънредни временни мерки за използване на фондовете на Кохезионната политика в подкрепа на МСП, които са особено засегнати от увеличения на цените на енергията, считано от 1 февруари 2022 г., включително, съгласно рамката на политиката на сближаване за периода 2014—2020 г., посочени в Регламент (ЕС) № 1303/2013.  Особено засегнати от увеличението на цените на енергията МСП са тези, които отговарят на условията за получаване на помощ за допълнителни разходи поради изключително големи увеличения на цените на природния газ и електроенергията съгласно Временната кризисна рамка за мерки за държавна помощ.  В България всички МСП са особено засегнати от увеличения на цените на енергията съгласно критерия за допустимост на крайните получатели, посочен в т. 2.4. от Временната рамка. Анализът на постигнатата на организирания борсов пазар на електрическа енергия в Република България средномесечна цена лв./MWh през 2022 г. спрямо тази за референтния период през 2021 г. показва, че скокът на цената е варирал между 180%-380%. Поради тази причина в рамките на националните програми са предоставени компенсации на всички небитови крайни клиенти на електрическа енергия, в т.ч. всички МСП.  В рамките на създадената за целта приоритетна ос ще се осигурява подкрепа за смекчаване на последствията от енергийната криза чрез операции, с които да се възстановят вече изплатени средства за компенсиране на МСП за увеличените им разходи за електрическа енергия за периода 01 февруари 2022 г. – 30 септември 2022 г.. Средствата са изплатени в рамките на Национална мярка за компенсиране на небитовите крайни клиенти на електрическа енергия, одобрена с решение на Министерски съвет и изпълнявана от Фонд "Сигурност на електроенергийната система“. |
| Очаквани резултати | Изпълнението на предложените мерки ще допринесе за смекчаване на последствията върху МСП от значителното увеличение на цените на енергията, причинено от военната агресия на Русия срещу Украйна.  В резултат от подкрепата по процедурата безвъзмездни средства в размер на 234 699 600 лева (120 000 000 евро) ще бъдат предоставени за възстановяване на компенсации за завишените цени на енергията на МСП. |
| Демаркация | Допустимите разходи за компенсации, извършени от Фонд „Сигурност на електроенергийната система“ ще могат бъдат възстановявани по Оперативна програма „Иновации и конкурентоспособност“, Оперативна програма „Транспорт и транспортна инфраструктура, Оперативна програма „Региони в растеж“, Оперативна програма „Наука и образование за интелигентен растеж“, Оперативна програма „Добро управление“ и Оперативна програма „Околна среда“.  С оглед спазване на принципите на допълняемост и недопускане на двойно финансиране с другите програми на национално ниво, в рамките на които са предвидени аналогични мерки за възстановяване на средства във връзка с извършени компенсации към МСП, които са особено засегнати от увеличения на цените на енергията, се предвижда демаркацията да се осигури на база конкретни предприятия. За тази цел ще бъде извършено разпределение на допустимите крайни получатели на компенсации (МСП) между съответните програми. УО ще извършва проверка за потвърждаване на обстоятелството, че не се предоставя подкрепа за едно и също МСП и за един и същи период от време по друга от посочените програми.  С цел гарантиране на своевременното и ефективно изпълнение на операциите за прилагане на Инструмента SAFE и минимизиране на административната тежест, както и с оглед осигуряване на демаркация и допълняемост между мерките по отделните програми и недопускане на двойно финансиране между тях, дейности, свързани с подготовка и управление на операциите и с осигуряване на информация и комуникация на тази подкрепа, ще бъдат допустими единствено по ОПОС и няма да се финансират по ОПТТИ. |
| Продължителност | 01.02.2022 – 31.12.2023 г. |
| Териториален обхват | Дейностите по настоящата процедура следва да бъдат изпълнени на територията на Република България. |
| Бюджет (КФ/ЕФРР и национален) | Бюджетът е 234 699 600 лева (120 000 000 евро, в т. ч. 1 000 000 евро от ЕФРР и 119 000 000 евро от КФ).  Средствата могат да бъдат променени в зависимост от наличния ресурс по програма. |
| Режим на държавна/минимална помощ | 1. **Неприложимо по отношение на Фонд "Сигурност на електроенерийната система", поради следното:**   Съгласно чл. 107, § 1 от Договора за функциониране на Европейския съюз (ДФЕС) „всяка помощ, предоставена от държава-членка или чрез ресурси на държава-членка, под каквато и да било форма, която нарушава или заплашва да наруши конкуренцията чрез поставяне в по-благоприятно положение на определени предприятия или производството на някои стоки, доколкото засяга търговията между държавите-членки, е несъвместима с вътрешния пазар“.  Според постоянната съдебна практика на Съда на ЕС „Предприятие“ се определя като субект, предоставящ стоки и услуги на пазара, независимо от правния си статут и начина на финансиране.  Конкретният бенефициент по настоящата процедура е Фонд"Сигурност на електроенерийната система" (ФСЕС) ), създаден със Закона за енергетиката (ЗЕ) и изпълняващ функции по управление на средствата за покриване на разходите за компенсации за електрическа енергия и/или природен газ по приети от Министерския съвет програми за предоставяне на компенсации, свързани с цените на електрическата енергия и/или природния газ (чл. 35б, ал. 1, т. 4 от ЗЕ).  Средствата по настоящата операция ще се използват за възстановяване на допустими разходи, извършени от Фонд „Сигурност на електроенергийната система“ през 2022 г. в изпълнение на Национални програми за компенсиране на небитовите крайни клиенти на електрическа енергия, приети от Министерския съвет  В допълнение, съгласно § 4, ал. 1 от ПЗР на Закона за държавния бюджет на Република България получените от Фонд „Сигурност на електроенергийната система“ средства от оперативните програми за програмен период 2014 – 2020 г. за възстановяване на допустими разходи, извършени в рамките на национални програми за компенсиране на небитовите крайни клиенти на електрическа енергия, ще бъдат предоставени като трансфер по бюджета на Министерството на енергетиката.  Поради тези причини при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като ФСЕС не осъществява дейност на пазар, на който се осъществява търговия между държави-членки. Предвид това, подпомагането не следва да се разглежда като попадащо в обхвата на чл. 107, § 1 от ДФЕС.  **2. Неприложимо по отношение на предприятията, крайни ползватели на помощта**  Доколкото по настоящата операция ще се възстановяват разходи, направени по Национални програми за 2022 г., по линия на които са били предоставяни компенсации на всички небитови потребители, вкл. МСП, средствата по настоящата операция също не представляват държавна помощ.  Съгласно националните програми са компенсирани всички крайни небитови потребители, които не се ползват от регулирани цени. Така около 633 000 небитови клиенти са били обект на подкрепа, като са получавали временна компенсация за рязкото увеличение на цената на електроенергията. Въз основа на изложеното мярката не е селективна и следователно не представлява държавна помощ. Посоченото становище се потвърждава и от писмо Изх.№99-00-216/11.11.2021 г. на Министерство на финансите, според което на основание проведена кореспонденция със службите на Европейската комисия мярката не би следвало да представлява държавна помощ. |
| **2. Методология и критерии за подбор на операции** | |
| Вид процедура за предоставяне на безвъзмездна финансова помощ | Ще се прилага процедура за безвъзмездна финансова помощ чрез директно предоставяне на конкретен бенефициент съгласно чл. 25, ал. 1, т. 2 от Закона за управление на средствата от Европейските фондове за споделено управление (ЗУСЕФСУ, в редакцията му до ДВ, бр. 51 от 2022 г.) и чл. 2, т. 2 от ПМС 162/05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014-2020 г. (ПМС 162/05.07.2016 г.)  Процедура чрез директно предоставяне е тази, при която безвъзмездната финансова помощ се предоставя само на кандидат, посочен в съответната програма, или в документ, одобрен от Комитета за наблюдение на програмата като конкретен бенефициент за съответната дейност.  Процедурата чрез директно предоставяне на конкретен бенефициент се осъществява съгласно разпоредбите на чл. 5, ал. 1 и чл. 23-25 от ПМС № 162/05.07.2016 г. и ЗУСЕФСУ (в редакцията му до ДВ, бр. 51 от 2022 г.) по следния начин:  - За всяка процедура ръководителят на управляващия орган (УО) на програмата утвърждава при условията и по реда на чл. 26, ал. 1, 3, 5 и 6 от ЗУСЕФСУ (в редакцията му до ДВ, бр. 51 от 2022 г.) насоки и/или друг документ, определящи условията за кандидатстване и условията за изпълнение на одобрените проекти.  - Поканата за участие в процедура чрез директно предоставяне се изпраща на конкретния бенефициент заедно с документите по чл. 5, ал. 1 от ПМС № 162/05.07.2016 г. и се публикува в Информационната система за управление и наблюдение на Структурните инструменти на ЕС в България (ИСУН 2020) и на интернет страницата на съответната програма.  - При процедурата чрез директно предоставяне се извършва оценка на проектното предложение по ред, определен в документите по чл. 5, ал. 1, т. 1 от ПМС № 162/05.07.2016 г.  - Оценяването на проектното предложение се извършва в срок до три месеца от датата на подаването му или от крайния срок за подаването му, ако такъв е посочен в документите по чл. 5, ал. 1, т. 1 от ПМС № 162/05.07.2016 г.  При наличие на положителен резултат от оценяването ръководителят на Управляващия орган в срок до 1 седмица от приключване на оценяването взема решение за предоставяне на безвъзмездна финансова помощ, което се обективира в административен договор с бенефициента. |
| Краен срок за кандидатстване | Ще се прилага процедура чрез директно предоставяне с един краен срок за кандидатстване.  Минималният срок за подаване на проектните предложения е 30 дни от датата на обявяване на процедурата.  Кандидатът може да подаде повече от едно проектно предложение в рамките на крайния срок за кандидатстване. |
| Допустими кандидати | **Допустим кандидат по настоящата процедура е:**  Фонд "Сигурност на електроенергийната система", БУЛСТАТ [176963402](javascript:buls('176963402',0)), одобрен с настоящите критерии и методология за подбор на операции от Комитета за наблюдение като конкретен бенефициент, който може да получи безвъзмездна финансова помощ за изпълнение на проектните дейности по настоящата процедура.  Конкретният бенефициент следва да разполага с необходимия административен, финансов и оперативен капацитет[[1]](#footnote-1), който гарантира успешното изпълнение на дейностите по проекта. |
| Изисквания към партньори *(ако е приложимо)* | По настоящата процедура чрез директно предоставяне не се допуска участието на партньори. |
| Допустими проекти/дейности | Възстановяване на средства, използвани от държавата през 2022 г. за осигуряване на компенсации на МСП, които са били особено засегнати от увеличения на цените на електрическа енергия и отговарят на условията по т. 2.4, пар. 72 (д) от *Временната рамка за мерки за държавна помощ при кризи и преход в подкрепа на икономиката след агресията на Русия срещу Украйна*. |
| Задължителна комбинация от дейности *(ако е приложимо)* | Неприложимо |
| Допустими разходи | Предвидените разходи са в съответствие с разпоредбите на Регламент (ЕС) № 1301/2013, Регламент (ЕС) № 1303/2013, Регламент (ЕС) 2023/435 на Европейския парламент и на Съвета от 27 февруари 2023 година за изменение на Регламент (ЕС) 2021/241 във връзка с главите за REPowerEU в плановете за възстановяване и устойчивост и за изменение на регламенти (ЕС) № 1303/2013, (ЕС) 2021/1060 и (ЕС) 2021/1755 и Директива 2003/87/ЕО по отношение на извънредните мерки за справяне с енергийната криза, произтичаща от въздействието на военната агресия срещу Украйна чрез използване на фондовете (ЕФРР, КФ, ЕСФ и ресурси по линия на REACT EU) в подкрепа на МСП, които са особено засегнати от увеличения на цените на енергията.  Допустими са разходите, предоставени на МСП, допустими съгласно изискванията по т. 2.4, пар. 72 (д) от *Временната рамка за мерки за държавна помощ при кризи и преход в подкрепа на икономиката след агресията на Русия срещу Украйна*,за компенсации във връзка с увеличените цени на електрическа енергия в рамките на националните Програми за компенсиране на небитови крайни клиенти на електрическа енергия, одобрени от Министерския съвет с Решение № 30/2022 г. и Решение № 534/2022 г., |
| Минимален размер на помощта | Неприложимо за конкретния бенефициент: Фонд "Сигурност на електроенергийната система" |
| Максимален размер на помощта | 1. За конкретния бенефициент:   До размера на средствата, определени в т. Бюджет на раздел I Основни параметри   1. Максимален размер на подкрепата за МСП   Максималният размер на разходите за предприятие, който следва да бъде възстановен на бенефициента, представлява реално предоставената от държавата компенсация[[2]](#footnote-2) за съответния период. |
| Интензитет на помощта | 100 % |
| Продължителност на проектите | До 31.12.2023 г. |
| Кръстосано финансиране *(ако е приложимо)* | Неприложимо |
| Критерии за техническа и финансова оценка | |  |  |  |  | | --- | --- | --- | --- | | Критерии | | | | | 1. Проектното предложение допринася за постигане на целта на приоритетна ос 6 на ОПТТИ и на настоящата процедура. | да | не | н/п | | 2. Проектното предложение е в съответствие с приложимите хоризонтални принципи, залегнали в чл.7 и чл.8 на Регламент (ЕС) № 1303/2013 на Европейския парламент и на Съвета, посочени в Условията за кандидатстване. |  |  |  | | 3. Проектното предложение демонстрира ясна връзка между цел, дейности и резултати. |  |  |  | | 4. Конкретният бенефициент разполага с необходимия административен[[3]](#footnote-3) капацитет, който гарантира успешното изпълнение на дейностите по проекта. |  |  |  | | 5. Конкретният бенефициент разполага с необходимия финансов[[4]](#footnote-4) капацитет, който гарантира успешното изпълнение на дейностите по проекта. |  |  |  | | 6. Конкретният бенефициент разполага с необходимия оперативен[[5]](#footnote-5) капацитет, който гарантира успешното изпълнение на дейностите по проекта. |  |  |  | | 7. Кандидатът не е получил финансиране от източник с публичен характер (друг проект/програма/бюджетна линия или друга финансова схема с източник националния бюджет, бюджета на ЕС или друга донорска програма) за възстановяване на същите разходи, за финансирането на които кандидатства по настоящата процедура.[[6]](#footnote-6) |  |  |  | | 8. Всички разходи, включени в бюджета на проектното предложение съответстват изцяло на дейностите, предвидени за изпълнение. |  |  |  | |
| Индикатори | **Индикатори:**  CO01 Производствени инвестиции: Брой предприятия, получаващи подкрепа (ЕФРР/КФ)  CO02 Производствени инвестиции: Брой предприятия, които получават безвъзмездни средства (ЕФРР/КФ)  8.1 Безвъзмездни средства за компенсиране на завишените цени на енергията на МСП (ЕФРР/КФ) |
|  | |

1. В съответствие с чл. 125, параграф 3, буква „г“ на Регламент (ЕС) №1303/2013 [↑](#footnote-ref-1)
2. Изплатена съгласно двете национални програми - Програма за компенсиране на небитови крайни клиенти на електрическа енергия, одобрена с РМС № 30/2022 г. и Програма за компенсиране на небитови крайни клиенти на електрическа енергия, одобрена с РМС № 534/2022 г. [↑](#footnote-ref-2)
3. При оценката на административния капацитет се взема предвид следното: екипът за изпълнение на проекта е съобразен със спецификата и обема дейности по проекта и гарантира ефективното управление и изпълнение на проекта от страна на конкретния бенефициент. [↑](#footnote-ref-3)
4. При оценката на финансовия капацитет се взема предвид наличието на изградена система за финансово управление и контрол. [↑](#footnote-ref-4)
5. При оценката на оперативния капацитет се взема предвид следното: конкретният бенефициент има опит в изпълнението на дейности, сходни с дейностите по настоящия проект и/или опит в изпълнението на проекти, финансирани от различни донори. [↑](#footnote-ref-5)
6. В съответствие с чл. 65, пар. 11 от Регламент (ЕС) №: 1303/2013. [↑](#footnote-ref-6)